Návrh VZN vyvesený na úradnej tabuli obce Štefanov dňa 22.10.2021

Návrh VZN zvesený dňa: 7.11.2021

VZN vyvesené na úradnej tabuli obce Štefanov dňa: 18.11.2021

Zvesené dňa: 2.12.2021

**Všeobecne záväzné nariadenie č. 3/2021**

**ktorým sa vyhlasuje záväzná časť**

**Zmien a doplnkov č.2 Územného plánu obce Štefanov.**

Obec Štefanov podľa § 27 ods. 3 zák. č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov

**n a r i a ď u j e :**

**§ 1**

1. Vyhlasuje sa záväzná časť Zmien a doplnkov č.2 Územného plánu obce Štefanov. Priestorové vymedzenie zmien a doplnkov obce je znázornené vo výkresoch **č. 02.: Komplexný urbanistický návrh (priestorového a funkčného usporiadania územia – pre zastavané územie) + priesvitka, M 1: 5000 a 02X. Schéma záväzných častí (príloha výkresu č.02) + priesvitka, M 1 : 5000.**
2. Základné zásady usporiadania územia a limity jeho využitia určené v záväzných regulatívoch funkčného a priestorového usporiadania územia a vymedzenie verejnoprospešných stavieb sú záväznou časťou Zmien a doplnkov č.2 Územného plánu obce Štefanov, a sú uvedené v textovej časti územného plánu ako kapitola: **3. Záväzná časť** a sú neoddeliteľnou prílohou č.1 tohto VZN.
3. Záväzné regulatívy funkčného a priestorového usporiadania územia a limity jeho využitia, plochy pre verejnoprospešné stavby sú vymedzené vo výkresoch **č. 02.: Komplexný urbanistický návrh (priestorového a funkčného usporiadania územia – pre zastavané územie) + priesvitka, M 1: 5000 a č. 02X.: Schéma záväzných častí (príloha výkresu č. 02), + priesvitka M 1: 5000,** Zmien a doplnkov č.2 Územného plánu obce Štefanov, a sú neoddeliteľnou prílohou č.2 a 3 tohto VZN.

**§ 2**

Dokumentácia schválených Zmien a doplnkov č.2 Územného plánu obce Štefanov je uložená a možno do nej nahliadnuť na Okresnom úrade Trnava, odbore výstavby a bytovej politiky, Spoločnom obecnom úrade Šaštín - Stráže a na Obecnom úrade Štefanov.

**§ 3**

Všeobecne záväzné nariadenie obce Štefanov č. 3/2021 ktorým sa vyhlasuje záväzná časť Zmien a doplnkov č. 2 Územného plánu obce Štefanov bolo schválené uznesením Obecného zastupiteľstva č.247/2021 zo dňa 16.11.2021 a nadobúda účinnosť dňa 18.12.2021

--------------------------------------

František Chudý

starosta obce